નિફ્ટી જ્યાં સુધી 200 દિવસની મુવિંગ એવરેજ, જે 10,700નું લેવલ છે તેની ઊપર આવશે નહીં અથવા 11,050ના 50 ટકા રિટ્રેચમેન્ટ લેવલને કુદાવે નહીં ત્યાં સુધી મંદીવાળા બજારમાંથી દૂર થયા હોવાનું માનવું વહેલું ગણાશે. આથી ગત્ સપ્તાહમાં સેન્સેક્સ 1,662 અને નિફ્ટી 523 પોઇન્ટ ઊછળવા છતાં 200 દિવસની મુવિંગ એવેરેજ કુદાવે નહીં ત્યાં સુધી તેજીવાળાનો જીવ થાળે પડશે નહીં. મધ્યમ ગાળામાં બજારનો ટ્રેન્ડ 9800-11,100ની રેન્જમાં રહેવાની ધારણા મૂકવામાં આવે છે. આમ બજારમાં ઊંચી ચંચળતા સાથે બેન્ચમાર્ક કોન્સોલિડેશનના તબક્કામાં આવશે એવું માનવામાં આવે છે. બજારની આજ સ્થિતિ T20 જેવો માહોલ રચશે એમ બીએમ સ્ટોક એન્ડ સિક્યુરિટીઝના એમડી ભદ્રેશ મહેતાએ કહ્યું હતું